CELEX: C2006/326/157
Language: lt
Date: 2006-12-30 00:00:00
Title: Byla T-331/06 2006 m. lapkričio 24 d. pareikštas ieškinys byloje Evropaïki Dynamiki prieš EAA

30.12.2006   
            
            
               LT
            
            
               Europos Sąjungos oficialusis leidinys
            
            
               C 326/77
            
         2006 m. lapkričio 24 d. pareikštas ieškinys byloje Evropaïki Dynamiki prieš EAA
   
   (Byla T-331/06)
   (2006/C 326/157)
   Proceso kalba: anglų
   Šalys
   
      Ieškovė: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atėnai, Graikija), atstovaujama advokatų N. Korogiannakis ir N. Keramidas
   
      Atsakovė: Europos aplinkos agentūra
   Ieškovės reikalavimai
   
               —
            
            
               panaikinti EAA sprendimą, kuriuo ieškovės pateiktas pasiūlymas buvo įvertintas neigiamai, o sutartį nuspręsta sudaryti su laimėjusiu rangovu;
            
         
               —
            
            
               priteisti iš EAA bylinėjimosi ir kitas su šiuo ieškiniu susijusias išlaidas, net jei ieškinys būtų atmestas.
            
         Ieškinio pagrindai ir pagrindiniai argumentai
   Grįsdama savo ieškinį ieškovė nurodo, kad priimdama sprendimą viešųjų pirkimų procedūroje EEA/IDS/06/002 dėl „IT konsultavimo paslaugų teikimo“ (OL 2006 S 118-125101), apie kurį ieškovei buvo pranešta 2006 m. rugsėjo 16 d. laišku, Europos aplinkos agentūra (toliau — EAA) pažeidė Įgyvendinimo taisykles ir Direktyvą 2004/18/EB, o taip pat skaidrumo principą, nes iš anksto neatskleidė dalyviams vėliau vykusios atrankos procedūros metu vartotų subkriterijų lyginamojo svorio.
   Be to, ieškovė teigia, kad EAA padarė akivaizdžių vertinimo klaidų ir dėl jų jos pasiūlymas buvo atmestas.
   Ieškovė reikalauja panaikinti EAA sprendimą atmesti jos pasiūlymą ir sudaryti sutartį su kitais trimis dalyviais ir priteisti iš atsakovės visas bylinėjimosi išlaidas, net jei ieškinys būtų atmestas.